О Т Ч Е Т

 За дейността на НЧ „Просвета-1911г“ за 2022 година

 с. Розово

 Уважаеми дами и господа, членове и гости на НЧ“Просвета-1911

 Българското читалище е уникално явление в нашия културен и обществен живот – самоуправляващо се сдружение със статут на юридическо лице ,което същтевремено изпълнява и държавни културно просветни задачи в населеното място, задоволява културните потребности на гражданите.

 Времената са много трудни, но трябва да имаме сили и смелост за да преодолеем всичко това!

 НЧ“Просвета-1911“ е културната институция на нашето с. Розово

 Изминалата 2022 година не беше лека. Може би времената вече не са същите. Може би ние вече не сме същите. Но сърцето има нужда от доброта онази истинската. Вярвам, че ще дойдат и по хубави времена.

 Читалището най-вече разчита на субсидията от държавата. За по подробна информация за финансовите приходи и разходи ще получите от отчета на проверителната комисия.

 През изминалата 2022 година на 1 щатна бройка работи Васка Спасова секретар-библиотекар.

 Членския внос е в размер на 2 лв. за година. През 2022 година платили са 96 члена. За което искам да благодаря на всички.

 На 1-ви март на отчетно изборното събрание бе гласувано от 2023 година членския внос да стане 3 лв.

 Броя библиотечни единици във фонда през 2022 година наброява 10 581 тома литература. Ново постъпилите заглавия литература за периода са в размер на 50 тома дарение. Читатели през годината са 84 души. Броя на заетите библиотечни материали е 1074 . Техническото оборудване на библиотеката позволява читателски запитвания и търсения да бъдат изпълнявани не само по традиционния заемен начин и в читалнята.

Има приемственост и доброто сътрудничество на читалището с ръководството на кмета на село Розово, и църковното Настоятелство са пример за уважение, и взаимна подкрепа и съдействие на местните институции в работата им за хората в с. Розово.

 С малко риск от моя страна. Не можех да гледам покрива в какво състояние и реших да направя ремонт, макар, че нямах подкрепа от Община и Кметство. Но нещата се случиха благодарение на майстора Иван Тинев от г. Пещера, който ми даде кураж да започнем ремонта и той струва 3000 лв.

 Музейна колекция- такава имаме в читалището и се обогатява със всеки изминал ден.

 Поддържам макар и трудно битовата група към читалището заедно с председателя на читалището Марийка Млечкова.

 Стремя се да не забравям и бележити дати.

 21 ЯНУАРИ – БАБИН ДЕН това е най-големия празник за читалището но за съжаление през 2022 година не се празнува поради епидемичната обстановка. Но празнувахме на 8 януари по стар стил Бабин ден с по-малко баби.

 На 19 февруари отпразнувахме обесването на Васил Левски за живота и делото на Левски.

 На 25 февруари участвахме онлайн „Сред зима на мегдана“ в с.Радилово.

 На 1 март отпразнувахме деня на самодееца, проведохме отчетно изборно събрание , подготвихме цяла кошница с мартеници за всички присъстващи имаше почерпка, като спазвахме всички правила.

 Проведохме тържество на 3 март освобождението на България, рецитал от самодейки, пяха се подходящи песни за празника. Тържеството се провежда на открито.

 След две години прекъсване поради епидемичната обстановка през 2022 година отпразнувахме 8-ми март.

 На 22 март посрещнахме пролетта в Клуба на пенсионера с музика, викторина и хоро.

 На 16 април взехме участие в Брацигово на „Лазарска броеница“ получихме и плакет за участие и показахме хубавата носия.

 На 24 април отпразнувахме Великден.

 На 30 април проведох екскурзия до гр. Ямбол.

 На 11 май участвахме във възстановка за Априлското въстание в гр. Брацигово

 На 19 май взехме участие на 25-ти Национален фолклорен фестивал в Костандово.

 24 май по устав е празник на читалището, поздравих всички учители, възпитатели, самодейки с поздравителен адрес.

 2-ри юни - беше отбелязан пред паметника на открито, кмета Йорданка Петкова поздрави всички, битова група изпя подходящи песни и рецитал.

 На 17 юли 2022 година отпразнувахме събора на „Розовски вриз“ за програмата се погрижи читалището. Гости ни бяха от НЧ „Рудник“ гр. Бургас които ни гостуваха 2 дена. Срещата беше и обмяна на опит.

 На 10 септември взехме участие за изложба на местни ястия в гр .Брацигово.

 На 15 октомври взехме участие на Международния ден на яйцето в гр. Пещера. Имахме специална покана да участие. Ние показахме ястието пържена сланина с яйца , което донесе голям интерес и бяхме снимани за телевизията.

 На 22 октомври взехме участие на картофения празник в с. Равногор. Битовата група се представи блестящо с хубавите песни, участвахме също с приготвени ястия с картоф.

 На 21 декември направихме заедно с кметството общоселско тържество, с много награди, песни и хора.

 24 Декември – традицията коледуване беше спазена 10 коледари обиколиха селото и благославяха за много здраве и берекет във всяка къща.

 На 25 декември на Рождество Христово децата изнесоха програма в църквата , всички получиха подаръци.

 За 2022 година съм направила общо 5 екскурзии за разнообразие на хората в Розово.

 Читалищното дело в България е преживяло различни периоди на развитието си. Днес то е важно и нужно за общественото ни дело, което продължава да развива творческите заложби на деца, подрастващи и възрастни, да дава и нови съвременни възможности за духовна реализация и изява. В това достойно дело и ние членовете на НЧ“Просвета-1911“ продължаваме да пазим завещаните ни традиции и обичаи, да творим и обогатяваме дейността си, за да постигаме нови успехи.

 Приветствам Ви с настъпващата пролет. Природата отново се съживява, а с нея и нашите радости и мечти. Надяваме се заедно да имаме нови вдъхновени мигове да направим живота си по-красив, по-уютен. Да получим нови знания. Да пазим традиции те си , да обичаме род и родина. Благодарим на всички читалищни членове , за голямото им желание и инициативност при организиране и посещение на мероприятия.

 23.01.2023г Секретар:……………………

 С. Розово /В.Спасова/